**Министерски съвет**

**брой: 107, от дата 29.12.2023 г.**

**Официален раздел / МИНИСТЕРСКИ СЪВЕТ**

**Постановление № 340 от 21 декември 2023 г. за одобряване на допълнителни разходи/трансфери за 2023 г. за изплащане на стипендии и на еднократно финансово подпомагане по Програмата на мерките за закрила на деца с изявени дарби от държавни, общински и частни училища през 2023 г., приета с Постановление № 175 на Министерския съвет от 2023 г.**

**ПОСТАНОВЛЕНИЕ № 340 ОТ 21 ДЕКЕМВРИ 2023 Г.**

**за одобряване на допълнителни разходи/трансфери за 2023 г. за изплащане на стипендии и на еднократно финансово подпомагане по Програмата на мерките за закрила на деца с изявени дарби от държавни, общински и частни училища през 2023 г., приета с Постановление № 175 на Министерския съвет от 2023 г.**

**(ДВ, бр. 85 от 2023 г.)**

**МИНИСТЕРСКИЯТ СЪВЕТ**

**ПОСТАНОВИ:**

Чл. 1. (1) Одобрява допълнителни разходи/трансфери за 2023 г. в размер 296 145 лв. за изплащане на стипендии на учениците от общинските и частните училища и на стипендии и еднократно финансово подпомагане на учениците от държавните училища, финансирани от Министерството на културата, разпределени, както следва:

1. по бюджетите на общините – 17 550 лв., разпределени съгласно приложението;

2. по бюджета на Министерството на културата – 278 595 лв.

(2) Допълнителните трансфери по ал. 1, т. 1 се предоставят по бюджетите на общините от централния бюджет под формата на обща субсидия за делегираните от държавата дейности.

Чл. 2. Сумата по чл. 1, ал. 1 да се осигури за сметка на предвидените средства по централния бюджет за 2023 г.

Чл. 3. (1) Със сумата по чл. 1, ал. 1, т. 2 да се увеличат разходите по „Политика в областта на създаване и популяризиране на съвременно изкуство в страната и в чужбина и достъп до качествено художествено образование“, бюджетна програма „Обучение на кадри в областта на изкуството и културата“, по бюджета на Министерството на културата за 2023 г.

(2) Със сумата 503 640 лв. да се увеличат показателите по чл. 17, ал. 3, т. 1 от Закона за държавния бюджет на Република България за 2023 г.

(3) Със сумата 278 595 лв. да се увеличат показателите по чл. 17, ал. 3, т. 2 от Закона за държавния бюджет на Република България за 2023 г.

Чл. 4. Министърът на културата да извърши съответните промени по бюджета на Министерството на културата за 2023 г. и да уведоми министъра на финансите.

Чл. 5. Министърът на финансите да извърши налагащите се промени по централния бюджет, включително по бюджетните взаимоотношения на общините с централния бюджет за 2023 г.

Заключителни разпоредби

§ 1. Постановлението се приема на основание чл. 109, ал. 3 във връзка с чл. 55а от Закона за публичните финанси и чл. 2 от Постановление № 175 на Министерския съвет от 2023 г. за приемане на Програма на мерките за закрила на деца с изявени дарби от държавни, общински и частни училища през 2023 г.

§ 2. Изпълнението на постановлението се възлага на министъра на културата и на кметовете на съответните общини.

§ 3. Постановлението влиза в сила от 20 декември 2023 г.

Министър-председател: Николай Денков

Главен секретар на Министерския съвет: Ваня Стойнева

Приложение към чл. 1, ал. 1, т. 1

Разпределение на допълнителни трансфери за изплащане от общинските и частните училища на стипендии на ученици

по раздел I на Програмата на мерките за закрила на деца с изявени дарби от държавни, общински и частни училища през 2023 г.

Община Благоевград

Област Благоевград

Средства за стипендии на ученици от общински и частни училища

(лв.)- 1350

Община Велико Търново

Област Велико Търново

3240 лв.

Община Горна Оряховица

Област Горна Оряховица

3240 лв.

Община Добрич

Област Добрич

2970 лв.

Община Кюстендил

Област Кюстендил

2700 лв.

Община Пловдив

Област Пловдив

1485 лв.

Община Пордим

Област Плевен

1080 лв.

Община Столична община

Област София-град

675 лв.

Община Самоков

Област София област

810 лв.

ОБЩО

17 550 лв.